Mgr.Katarína Vajkai

Menovaná pani učiteľka vyučuje 19 rokov na primárnom stupni vzdelávania ISCED 1 žiakov 1. a 2. ročníka. Aprobáciu si rozšírila o vyučovanie anglického jazyka. Po ukončení vysokoškolského vzdelávania v roku 1996 nastúpila pracovať na ZŠ Ul. pohraničná v Komárne, kde pracuje až do dnes. Počas svojej pedagogickej praxi si neustále rozširuje svoje vedomosti a zručnosti. Vo svojej pedagogickej práci vyniká vysokou mierou kreativity, využíva pozitívnu motiváciu a prvky originality. Využíva inovatívne metódy, prácu s IKT technológiou, tabletmi, interaktívnou tabuľou, pri ktorých rozvíja zručnosti, vedomosti a schopnosti žiakov. Aktívne spolupracuje s rodičmi žiakov.

Pri svojej pedagogickej praxi rešpektuje danosti a potenciál žiaka, rozvíja ich silné stránky a talent. Dlhoročne pracuje so začlenenými žiakmi s intelektovým nadaním, ktorí postupujú podľa školského vzdelávacieho programu Aprogen. Bez problémov vyučuje a pomáha aj žiakom s vývinovými poruchami učenia. Vo výchovno – vzdelávacom procese dosahuje vynikajúce úspechy.

Na vyučovacích hodinách aktívne využíva rôzne inovatívne metódy, projektové a zážitkové vyučovanie. Zapája sa do prípravy a realizácie rozvojových projektov ako je Zelená škola, Škola podporujúca zdravie, Zdravý predškolák. Aktívne sa stará o aklimatizáciu predškolákov do prostredia školy, ich prípravu na vyučovací proces a po nástupe d školy naďalej podporuje rozvoj všetkých zručností žiakov.

V rámci prípravy na vyučovanie svoje získane vedomosti a zručnosti odovzdáva svojim žiakom. Pripravuje pre nich rôzne zaujímavé učebné materiály, pomôcky a didaktické testy. Je koordinátorkou spolupráce s materskými školami.

Je v kolektíve, medzi žiakmi i rodičmi obľúbená. Venuje sa svojmu pedagogickému i profesijnému rastu. V  roku 2015 úspešne absolvovala 2.atestačnú skúšku, navštevuje rôzne kurzy, prednášky a ďalšie formy vzdelávania učiteľov, čím si zabezpečuje rozvoj svojich profesijných kompetencií. Pracovné povinnosti si plní zodpovedne, má výborné organizačné schopnosti a ako triedna učiteľka dosahuje s triedou veľmi dobré výsledky. Má pozitívny prístup k práci.